Správny tlak v pneumatikách určuje životnosť pneumatík, bezpečnosť jazdy, komfort jazdy a tiež spotrebu paliva. Preto odporúčame kontrolovať tlak v pneumatikách a podľa potreby ho upravovať aspoň dvakrát za mesiac a pred každou dlhšou cestou. Mali by ste to robiť aj v prípade, keď je tlak v pneumatikách vášho vozidla monitorovaný elektronicky.
Ak je vaše vozidlo vybavené dojazdovým rezervným kolesom, skontrolujte tlak aj v ňom.
Hodnoty tlaku v pneumatikách sa vzťahujú na studené pneumatiky alebo pneumatiky, ktoré majú rovnakú teplotu ako okolité prostredie.